title: Directiva 2008/91/CE a Comisiei din 29 septembrie 2008 de modificare a Directivei 91/414/CEE a Consiliului în vederea includerii substanței active diuron (Text cu relevanță pentru SEE)

text:
               1.10.2008

               RO

               Jurnalul Oficial al Uniunii Europene

               L 262/31

      DIRECTIVA 2008/91/CE A COMISIEI

   din 29 septembrie 2008
   de modificare a Directivei 91/414/CEE a Consiliului în vederea includerii substanței active diuron
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 703/2001 (3) ale Comisiei stabilesc normele detaliate de punere în aplicare a celei de-a doua etape a programului de lucru menționat la articolul 8 alineatul (2) din Directiva 91/414/CEE și conțin o listă de substanțe active care urmează a fi evaluate, în vederea posibilei lor includeri în anexa I la Directiva 91/414/CEE. Această listă includea diuronul. Prin Decizia 2007/417/CE a Comisiei (4), s-a hotărât neincluderea diuronului în anexa I la Directiva 91/414/CEE.

               (2)

               În conformitate cu articolul 6 alineatul (2) din Directiva 91/414/CEE, autorul notificării inițiale a prezentat, la 26 iunie 2007, o nouă cerere către Danemarca, care fusese desemnată stat membru raportor prin Regulamentul (CE) nr. 451/2000.

               (3)

               Danemarca a evaluat informațiile prezentate de notificator și a pregătit un raport suplimentar la 15 noiembrie 2007, recomandând includerea substanței în anexa I.

               (4)

               Regulamentul (CE) nr. 33/2008 al Comisiei din 17 ianuarie 2008 de stabilire a normelor de aplicare a Directivei 91/414/CEE a Consiliului în privința unei proceduri ordinare și a unei proceduri accelerate de evaluare a substanțelor active prevăzute în programul de lucru menționat la articolul 8 alineatul (2) din directiva respectivă, dar care nu au fost incluse în anexa I la aceasta (5) a intrat în vigoare la 25 ianuarie 2008. În cazul diuronului, statul membru raportor a încheiat evaluarea informațiilor suplimentare prezentate de notificator înainte de intrarea în vigoare a regulamentului respectiv, luând în considerare aceleași criterii ca cele prevăzute la articolul 15 din regulamentul respectiv. Având în vedere această situație, Comisia a evaluat raportul suplimentar și, după caz, proiectul de raport de evaluare, precum și recomandarea statului membru, în conformitate cu articolul 20 din Regulamentul (CE) nr. 33/2008.

               (5)

               Proiectul de raport de evaluare a fost analizat de statele membre și de Comisie în cadrul Comitetului permanent pentru lanțul alimentar și sănătatea animală și a fost finalizat la 11 iulie 2008, sub forma raportului de reexaminare al Comisiei referitor la diuron. Acesta s-a concentrat pe preocupările care au determinat neincluderea substanței în anexă, respectiv expunerea inacceptabilă a operatorilor, caracterul neconcludent al evaluării privind posibilitatea unui risc pentru apele subterane din cauza incertitudinilor în ceea ce privește soarta anumitor metaboliți, precum și lipsa datelor care să demonstreze că riscul pentru păsări și mamifere este acceptabil.

               (6)

               Astfel cum a fost indicat în raportul respectiv, instrucțiunile notificatorului prevăd în prezent doze semnificativ mai mici de aplicare a diuronului. În consecință, se poate demonstra că nivelurile de expunere a operatorilor sunt acceptabile, împreună cu utilizarea de echipament de protecție, după caz. În ceea ce privește riscul pentru apele subterane, modelul de degradare a anumitor metaboliți a fost clarificat de către notificator și examinat de statul membru raportor care a convenit faptul că, atunci când este aplicată modelelor pentru apele subterane, valoarea-țintă nu este depășită. În sfârșit, pe baza evaluărilor detaliate înaintate în prezent de notificator, riscul pentru păsări și mamifere poate fi considerat acceptabil.

               (7)

               În consecință, datele suplimentare furnizate de notificator permit eliminarea preocupărilor specifice care determinaseră neincluderea substanței în anexă. Nu au fost ridicate alte întrebări științifice deschise. În consecință, consultarea Autorității Europene pentru Siguranța Alimentară nu a fost considerată necesară.

               (8)

               Diferitele analize efectuate au arătat că se poate considera că produsele de protecție a plantelor care conțin diuron îndeplinesc, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările care au fost analizate și detaliate în raportul de reexaminare al Comisiei. Prin urmare, este oportună includerea diuronului în anexa I la directiva respectivă, pentru a garanta faptul că autorizațiile pentru produsele de protecție a plantelor care conțin această substanță activă pot fi acordate în toate statele membre, în conformitate cu dispozițiile directivei respective.

               (9)

               Prin urmare, este necesar ca Directiva 91/414/CEE să fie modificată în consecință.

               (10)

               Măsurile prevăzute de prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre pun în aplicare până la 31 martie 2009 actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul dispozițiilor respective și un tabel de corespondență între dispozițiile respective și prezenta directivă.
   Atunci când statele membre adoptă dispozițiile respective, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Prezenta directivă intră în vigoare la 1 octombrie 2008.
   Articolul 4
   Prezenta directivă se adresează statelor membre.

      Adoptată la Bruxelles, 29 septembrie 2008.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 98, 7.4.2001, p. 6.

      (4)  JO L 156, 16.6.2007, p. 32.

      (5)  JO L 15, 18.1.2008, p. 5.

      ANEXĂ
      Următoarea înregistrare se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „198

                     Diuron
                     Nr. CAS: 330-54-1
                     Nr. CIPAC: 100

                     3-(3,4-diclorfenil)-1,1-dimetiluree

                     ≥ 930 g/kg

                     1 octombrie 2008

                     30 septembrie 2018

                     PARTEA A
                     Nu poate fi utilizat decât în calitate de erbicid în cantități care nu depășesc 0,5 kg/ha (medie pe suprafață).
                     PARTEA B
                     Pentru punerea în aplicare a principiilor uniforme prevăzute în anexa VI, se vor lua în considerare concluziile raportului de reexaminare referitor la diuron, în special apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 11 iulie 2008.
                     În cursul acestei evaluări generale, statele membre trebuie să acorde o atenție deosebită:

                                 —

                                 siguranței operatorului, în cazul în care condițiile de utilizare prescriu utilizarea de echipament individual de protecție, dacă este necesar;

                                 —

                                 protejării organismelor acvatice și a plantelor nevizate.

                           Condițiile de autorizare cuprind, după caz, măsuri de reducere a riscurilor.”

         (1)  Mai multe detalii privind identitatea și specificațiile substanței active sunt oferite în raportul de examinare.


title: Directiva 2007/67/CE a Comisiei din 22 noiembrie 2007 de modificare a Directivei 76/768/CEE a Consiliului cu privire la produsele cosmetice, în scopul adaptării anexei III la progresul tehnic (Text cu relevanță pentru SEE)

text:
               23.11.2007

               RO

               Jurnalul Oficial al Uniunii Europene

               L 305/22

      DIRECTIVA 2007/67/CE A COMISIEI

   din 22 noiembrie 2007
   de modificare a Directivei 76/768/CEE a Consiliului cu privire la produsele cosmetice, în scopul adaptării anexei III la progresul tehnic
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 76/768/CEE a Consiliului din 27 iulie 1976 privind apropierea legislației statelor membre cu privire la produsele cosmetice (1), în special articolul 8 alineatul (2),
   după consultarea Comitetului științific pentru produse destinate consumatorilor,
   întrucât:

               (1)

               În conformitate cu strategia de evaluare a substanțelor conținute în vopselele de păr, s-a convenit cu statele membre și cu părțile interesate asupra faptului că iulie 2005 ar reprezenta o dată potrivită pentru prezentarea către Comitetul științific pentru produse destinate consumatorilor (CSPC) a unor informații suplimentare privind substanțele conținute în vopselele de păr enumerate în partea 2 a anexei III la Directiva 76/768/CEE.

               (2)

               Directiva 2006/65/CE a Comisiei din 19 iulie 2006 de modificare a Directivei 76/768/CEE a Consiliului cu privire la produsele cosmetice în scopul de a adapta la progresul tehnic anexele II și III la aceasta (2) a prelungit până la 31 decembrie 2007 utilizarea provizorie a 56 de substanțe conținute în vopselele de păr enumerate în partea 2 a anexei III.

               (3)

               Nu au fost prezentate informații suplimentare pentru 14 substanțe conținute în vopselele de păr enumerate în partea 2 a anexei III la Directiva 76/768/CEE. În consecință, utilizarea acestora în produse pentru vopsirea părului a fost interzisă prin Directiva 2007/54/CE.

               (4)

               Pentru 42 de substanțe conținute în vopselele de păr enumerate în partea 2 a anexei III la Directiva 76/768/CEE au fost prezentate informații suplimentare din partea industriei. În prezent, aceste informații sunt evaluate de către CSPC. Reglementarea definitivă a substanțelor respective conținute în vopselele de păr pe baza unor asemenea evaluări și transpunerea sa în legislațiile statelor membre vor avea loc până la data de 31 decembrie 2009 cel târziu. În consecință, utilizarea provizorie a acestora în produse cosmetice în conformitate cu restricțiile și condițiile prevăzute în partea 2 a anexei III ar trebui prelungită până la 31 decembrie 2009.

               (5)

               Prin urmare, anexa III la Directiva 76/768/CEE trebuie modificată în consecință.

               (6)

               Măsurile prevăzute în prezenta directivă sunt conforme cu avizul Comitetului permanent pentru produse cosmetice,

         ADOPTĂ PREZENTA DIRECTIVĂ:
   Articolul 1
   În numerele de referință 3, 4, 5, 6, 7, 9, 10, 11, 12, 14, 16, 18, 19, 20, 21, 22, 24, 25, 26, 27, 28, 29, 31, 32, 33, 34, 35, 36, 37, 38, 39, 44, 47, 48, 49, 50, 55, 56, 57, 58, 59 și 60 din coloana g, în partea 2 a anexei III la Directiva 76/768/CEE, data „31.12.2007” se înlocuiește cu „31.12.2009”.
   Articolul 2
   (1)   Statele membre adoptă și publică, până la 31 decembrie 2007 cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textele acestor acte, precum și un tabel de concordanță între actele respective și prezenta directivă.
   Statele membre aplică aceste dispoziții începând cu 1 ianuarie 2008.
   La adoptarea acestor acte de către statele membre, acestea conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele principalelor dispoziții de drept intern adoptate în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.

      Adoptată la Bruxelles, 22 noiembrie 2007.

            Pentru Comisie

         Günter VERHEUGEN

            Vicepreședinte

      (1)  JO L 262, 27.9.1976, p. 169. Directivă modificată ultima dată prin Directiva 2007/54/CE a Comisiei (JO L 226, 30.8.2007, p. 21).

      (2)  JO L 198, 20.7.2006, p. 11.


title: Directiva 2001/49/CE a Comisiei din 28 iunie 2001 de modificare a anexei I la Directiva 91/414/CEE a Consiliului privind introducerea pe piață a produselor fitosanitare, prin includerea DPX KE 459 ca substanță activă (metil-flupirsulfuron)

text:
               03/Volumul 38

               RO

               Jurnalul Ofícial al Uniunii Europene

               98

         32001L0049

               L 176/61

               JURNALUL OFÍCIAL AL UNIUNII EUROPENE

      DIRECTIVA 2001/49/CE A COMISIEI

   din 28 iunie 2001
   de modificare a anexei I la Directiva 91/414/CEE a Consiliului privind introducerea pe piață a produselor fitosanitare, prin includerea DPX KE 459 ca substanță activă (metil-flupirsulfuron)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (1), astfel cum a fost modificată ultima dată prin Directiva 2001/236/CE a Comisiei (2) și, în special, articolul 6 alineatul (1),
   întrucât:

               (1)

               În conformitate cu articolul 6 alineatul (2) din Directiva 91/414/CEE (denumită în continuare „directivă”), la data de 26 octombrie 1995 Franța a primit o cerere de la Du Pont de Nemours SAS („solicitantul”) pentru includerea DPX KE 459 ca substanță activă (metil-flupirsulfuron) în anexa I la directivă.

               (2)

               În conformitate cu dispozițiile articolului 6 alineatul (3) din directivă, prin Decizia 97/164/CE a Comisiei (3) s-a stabilit că dosarul prezentat pentru metil-flupirsulfuron poate fi considerat ca satisfăcând, în principiu, datele și informațiile necesare în conformitate cu anexa II și, pentru un produs fitosanitar care conține această substanță activă, pe cele din anexa III la directivă.

               (3)

               Hotărând în calitate de stat membru raportor desemnat, în conformitate cu dispozițiile articolului 6 alineatele (2) și (4) din directivă, Franța a evaluat efectele substanței metil-flupirsulfuron asupra sănătății publice și animale, precum și asupra mediului înconjurător, în privința utilizărilor propuse de solicitant. Franța a prezentat Comisiei proiectul său de raport de evaluare cu privire la substanță la data de 2 decembrie 1997.

               (4)

               Dosarul și informațiile obținute din examinarea metil-flupirsulfuron au fost prezentate și Comitetului științific pentru plante, pentru avizare, la data de 15 iulie 1999. Acest comitet și-a dat avizul la data de 20 noiembrie 2000 (4).

               (5)

               În lumina acestor examinări, se pare că produsele fitosanitare care conțin metil-flupirsulfuron pot fi considerate, în general, ca îndeplinind condițiile prevăzute la articolul 5 alineatele (1) și (3) din directivă, în special cu privire la utilizările care au fost examinate și detaliate în rapoartele de examinare ale Comisiei. Prin urmare, ar trebui ca această substanță să fie inclusă în anexa I la directivă, pentru a se asigura autorizarea produselor fitosanitare care conțin această substanță în toate statele membre, în conformitate cu dispozițiile directivei.

               (6)

               După includere, este necesar un termen acceptabil, pentru a permite statelor membre să pună în aplicare dispozițiile prezentei directive, în special pentru verificarea autorizațiilor provizorii acordate produselor fitosanitare care conțin metil-flupirsulfuron, care ar trebui înlocuite cu autorizații acordate în conformitate cu articolul 4 din Directiva 91/414/CEE. Ar putea fi necesară o perioadă de timp mai îndelungată și pentru produsele fitosanitare care conțin metil-flupirsulfuron și alte substanțe active incluse în anexa I.

               (7)

               Statele membre au nevoie de raportul de examinare pentru punerea în aplicare în mod corespunzător a câtorva secțiuni din principiile uniforme stabilite în anexa VI la directivă, care se referă la evaluarea datelor prezentate în scopul includerii substanței active în anexa I la directivă. Ar trebui ca raportul de examinare finalizat (cu excepția informațiilor confidențiale în sensul articolului 14 din directivă) să fie disponibil sau pus la dispoziție de către statele membre spre consultare de către părțile interesate.

               (8)

               În cazul în care prezentul raport de examinare s-ar actualiza pentru a lua în considerare realizările științifice și tehnice, este necesară și modificarea condițiilor pentru includerea substanței metil-flupirsulfuron în anexa I la directivă, în conformitate cu dispozițiile directivei.

               (9)

               Măsurile prevăzute de prezenta directivă sunt conforme cu avizul Comitetului permanent pentru sectorul fitosanitar emis la data de 27 aprilie 2001,

         ADOPTĂ PREZENTA DIRECTIVĂ:
   Articolul 1
   Tabelul din anexa I la Directiva 91/414/CEE se modifică prin includerea substanței DPX KE 459 (metil-flupirsulfuron), descrisă în anexa la prezenta directivă.
   Articolul 2
   Statele membre adoptă actele cu putere de lege și actele administrative necesare pentru a se conforma prezentei directive până la 31 decembrie 2001. Statele membre informează de îndată Comisia cu privire la aceasta.
   Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   Cu toate acestea, în ceea ce privește revizuirea autorizațiilor provizorii acordate în lumina raportului de examinare și pentru punerea în aplicare a principiilor uniforme prevăzute în anexa VI la Directiva 91/414/CEE, autorizațiile provizorii se retrag și, după caz, se înlocuiesc cu autorizații definitive până la 30 noiembrie 2002. Cu toate acestea, pentru produsele fitosanitare care conțin DPX KE 459 (metil-flupirsulfuron) împreună cu o altă substanță activă care nu este inclusă încă în anexa I, termenul menționat anterior se prelungește, astfel încât să se prevadă o perioadă mai îndelungată pentru punerea în aplicare a dispozițiilor prevăzute de directiva de modificare a anexei I la Directiva 91/414/CEE, pentru includerea celeilalte substanțe în anexă.
   Articolul 4
   Statele membre pun la dispoziția tuturor celor interesați sau, la cerere, oferă spre consultare raportul de examinare pentru DPX KE (metil-flupirsulfuron) (cu excepția informațiilor confidențiale în sensul articolului 14 din directivă).
   Articolul 5
   Prezenta directivă intră în vigoare la data de 1 iulie 2001.
   Articolul 6
   Prezenta directivă se adresează statelor membre.

      Adoptată la Bruxelles, 28 iunie 2001.

            Pentru Comisie

         David BYRNE

            Membru al Comisiei

      (1)  JO L 230, 19.8.1991, p. 1.

      (2)  JO L 164, 20.6.2001, p. 1.

      (3)  JO L 64, 5.3.1997, p. 7.

      (4)  Avizul Comitetului științific pentru plante cu privire la evaluarea substanței metil-flupirsulfuron în contextul Directivei 91/414/CEE a Consiliului privind introducerea pe piață a produselor fitosanitare. SCP/FLUPYR/002, data finală 11 decembrie 2000.
   ANEXĂ
   SUBSTANȚĂ ACTIVĂ DE ADĂUGAT ÎN TABELUL DIN ANEXA I LA DIRECTIVA 91/414/CEE

                  Nr.

                  Denumire comună, numere de identificare

                  Denumire IUPAC

                  Puritate (1)

                  Intrare în vigoare

                  Expirarea includerii

                  Dispoziții specifice

                  „DPX KE 459 (metil-flupirsulfuron)
                  Nr. CAS: 144740-54-5
                  Nr. CIPAC: 577

                  Sarea monosodică a 2-(4,6-dimetoxipirimidin-2-il-carba-moilsulfamoil)-6-triflurometil-nicotinatului

                  903 g/kg

                  1 iulie 2001

                  30 iunie 2011

                  Se pot autoriza numai utilizările ca erbicid.
                  La luarea deciziilor în conformitate cu principiile uniforme, statele membre trebuie să acorde o atenție deosebită protecției apei freatice.
                  Data de definitivare a raportului de examinare de către Comitetul permanent pentru sectorul fitosanitar: 27 aprilie 2001.

      (1)  Detalii suplimentare cu privire la identitatea și specificația substanțelor active sunt prevăzute în raportul de examinare pentru DPX KE 459 (metil-flupirsulfuron) (5050/VI/97).”


title: Directiva 2004/21/CE a Comisiei din 24 februarie 2005 referitoare la restricțiile privind introducerea pe piață și utilizarea „coloranților azoici” (a treisprezecea adaptare la progresul tehnic a Directivei 76/769/CEE a Consiliului)Text cu relevanță pentru SEE.

text:
Anunţ juridic important

|

32004L0021

Official Journal L 057 , 25/02/2004 P. 0004 - 0005 Ediţie specială în limba cehă Chapter 13 Volume 34 P. 17  - 18 Ediţie specială în limba estonă Chapter 13 Volume 34 P. 17  - 18 Ediţie specială în limba maghiară Chapter 13 Volume 34 P. 17  - 18 Ediţie specială în limba lituaniană Chapter 13 Volume 34 P. 17  - 18 Ediţie specială în limba letonă Chapter 13 Volume 34 P. 17  - 18 Ediţie specială în limba malteză Chapter 13 Volume 34 P. 17  - 18 Ediţie specială în limba polonă Chapter 13 Volume 34 P. 17  - 18 Ediţie specială în limba slovacă Chapter 13 Volume 34 P. 17  - 18 Ediţie specială în limba slovenă Chapter 13 Volume 34 P. 17  - 18

		20050224Directiva 2004/21/CE a Comisieidin 24 februarie 2005referitoare la restricțiile privind introducerea pe piață și utilizarea "coloranților azoici" (a treisprezecea adaptare la progresul tehnic a Directivei 76/769/CEE a Consiliului)(Text cu relevanță pentru SEE)COMISIA COMUNITĂȚILOR EUROPENE,având în vedere Tratatul de instituire a Comunității Europene;având în vedere Directiva 2002/61/CE a Parlamentului European și a Consiliului [1] din 19 iulie 2002 de efectuare a celei de-a nouăsprezecea modificări a Directivei 76/769/CEE a Consiliului referitoare la restricțiile privind introducerea pe piață și utilizarea anumitor substanțe și preparate periculoase (coloranții azoici), în special articolul 2,întrucât:(1) În conformitate cu Directiva 2002/61/CE de efectuare a celei de-a nouăsprezecea modificări a Directivei 76/769/CEE a Consiliului [2] din 27 iulie 1976 privind apropierea actelor cu putere de lege și actelor administrative ale statelor membre referitoare la restricțiile privind introducerea pe piață și utilizarea substanțelor și preparatelor periculoase, urmează ca anumiți coloranți azoici să nu mai fie utilizați pentru producerea articolelor textile și din piele. Articolele textile și din piele respective nu pot fi introduse pe piață, decât dacă respectă cerințele prevăzute în directiva menționată.(2) Articolul 2 din Directiva 2002/61/CE solicită adoptarea metodelor de încercare pentru aplicarea punctului 43 din anexa I la Directiva 76/769/CEE.(3) Comitetul European pentru Standardizare (CEN) a elaborat metode de încercare care ar trebui utilizate pentru articolele textile și din piele în conformitate cu dispozițiile Directivei 76/769/CEE anexa I punctul 43.(4) Prezenta directivă se aplică fără a aduce atingere legislației comunitare care stabilește cerințele minime pentru protecția lucrătorilor și, în special, Directivei 89/391/CEE a Consiliului din 12 iunie 1989 privind punerea în aplicare de măsuri pentru promovarea îmbunătățirii securității și sănătății lucrătorilor la locul de muncă [3] și Directivei 90/394/CEE a Consiliului din 28 iunie 1990 privind protecția lucrătorilor la locul de muncă împotriva riscurilor legate de expunerea la agenți cancerigeni [a șasea directivă specială în sensul articolului 16 alineatul (1) din Directiva 89/391/CEE [4]].(5) Măsurile prevăzute în prezenta directivă sunt în conformitate cu avizul Comitetului pentru adaptarea la progresul tehnic a directivelor privind eliminarea barierelor tehnice din calea comerțului cu substanțe și preparate periculoase,ADOPTĂ PREZENTA DIRECTIVĂ:Articolul 1Anexa I la Directiva 76/769/CEE se modifică în conformitate cu anexa la prezenta directivă.Articolul 2(1) Statele membre adoptă și pun în aplicare actele cu putere de lege și actele administrative necesare pentru a se conforma prezentei directive până la 31 decembrie 2004. Statele membre informează de îndată Comisia cu privire la aceasta.Atunci când statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc condițiile de efectuare a acestei trimiteri.(2) Comisiei îi sunt comunicate de statele membre textele principalelor dispoziții de drept intern pe care le adoptă în domeniul reglementat de prezenta directivă.Articolul 3Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.Articolul 4Prezenta directivă se adresează statelor membre.Adoptată la Bruxelles, 24 februarie 2004.Pentru Comisie,Erkki LiikanenMembru al Comisiei[1] JO L 243, 11.9.2002, p. 15.[2] JO L 262, 27.9.1976, p. 201. Directivă, astfel cum a fost modificată ultima dată prin Directiva 2003/53/CE a Parlamentului European și a Consiliului (JO L 178, 17.7.2003, p. 24).[3] JO L 183, 29.6.1989, p. 1. Directivă, astfel cum a fost modificată ultima dată prin Regulamentul (CE) nr. 1882/2003 al Parlamentului European și al Consiliului (JO L 284, 31.10.2003, p. 1).[4] JO L 196, 26.7.1990, p. 1. Directivă, astfel cum a fost modificată ultima dată prin Directiva 1999/38/CE (JO 138, 1.6.1999, p. 66).--------------------------------------------------20050224ANEXĂAnexa I la directiva 76/769/CEE se modifică după cum urmează:1. La punctul 43, coloranți azoici, în a doua coloană punctul 1 se înlocuiește cu următorul text:"(1) Coloranții azoici care, prin scindarea reductivă a uneia sau mai multor grupe azo, pot elibera una sau mai multe dintre aminele aromatice enumerate în apendice, în concentrații detectabile, adică mai mari de 30 ppm în articolele finite sau în părțile vopsite ale acestora, conform metodelor de încercare enumerate în apendicele menționat, nu pot fi utilizați în articolele textile și din piele care pot să vină în contact direct și prelungit cu pielea umană sau cu cavitatea bucală, cum ar fi:- îmbrăcăminte, lenjerie de pat, prosoape, meșe, peruci, pălării, scutece și alte articole sanitare, saci de dormit,- încălțăminte, mănuși, curele de ceas, genți, portofele/portmonee, serviete, huse pentru scaune, portofele purtate după gât,- jucării din materiale textile sau piele și jucăriile care includ îmbrăcăminte din material textil sau din piele,- fire și țesături destinate utilizării de către consumatorul final."2. La punctul 43 din apendice se adaugă următorul text:"Lista metodelor de încercareOrganism european de standardizare [1] | Trimitere și titlul standardului | Documentul de referință | Trimitere la standardul anterior |CEN | Piele – Analize chimice – Determinarea anumitor coloranți azoici în pielea vopsită | CEN ISO/TS 17234:2003 | Nu există |CEN | Textile – Metode pentru determinarea anumitor amine aromatice derivate din coloranții azoici – Partea 1: Depistarea utilizării anumitor coloranți azoici accesibili fără extracție | EN 14362-1:2003 | Nu există |CEN | Textile – Metode pentru determinarea anumitor amine aromatice derivate din coloranți azoici – Partea 2: Depistarea utilizării anumitor coloranți azoici accesibili prin extracția fibrelor | EN 14362-2:2003 | Nu există |[*] OES: Organisme europene de standardizare:- CEN: rue de Stassart 36, B-1050 Bruxelles; tel.: (32-2) 550 08 11, fax: (32-2) 550 08 19. http://www.cenorm.be- Cenelec: rue de Stassart 35, B-1050 Bruxelles; tel.: (32-2) 519 68 71, fax: (32-2) 519 69 19. http://www.cenelec.org- ETSI: 650, route des Lucioles, F-06921 Sophia Antipolis; tel.: (33) 492 94 42 00, fax: (33) 493 65 47 16. http://www.etsi.org"--------------------------------------------------


title: Directiva Comisiei 2008/116/CE din 15 decembrie 2008 de modificare a Directivei 91/414/CEE a Consiliului în vederea includerii substanțelor aclonifen, imidacloprid și metazaclor ca substanțe active (Text cu relevanță pentru SEE)

text:
               16.12.2008

               RO

               Jurnalul Oficial al Uniunii Europene

               L 337/86

      DIRECTIVA COMISIEI 2008/116/CE
   din 15 decembrie 2008
   de modificare a Directivei 91/414/CEE a Consiliului în vederea includerii substanțelor aclonifen, imidacloprid și metazaclor ca substanțe active
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc normele detaliate de punere în aplicare a fazei a treia din programul de lucru menționat la articolul 8 alineatul (2) din Directiva 91/414/CEE, precum și o listă de substanțe active care trebuie evaluate în vederea eventualei lor includeri în anexa I la Directiva 91/414/CEE. Această listă include substanțele aclonifen, imidacloprid și metazaclor.

               (2)

               Efectele acestor substanțe active asupra sănătății umane și asupra mediului înconjurător au fost evaluate, pentru o serie de utilizări propuse de notificatori, în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002. În plus, regulamentele menționate anterior desemnează statele membre raportoare care trebuie să înainteze Autorității Europene pentru Siguranța Alimentară (EFSA) rapoartele de evaluare și recomandările aferente, în conformitate cu articolul 10 alineatul (1) din Regulamentul (CE) nr. 1490/2002. Pentru aclonifen și imidacloprid, statul membru raportor a fost Germania și toate informațiile relevante au fost prezentate la 11 septembrie 2006, respectiv la 13 iunie 2006. Pentru metazaclor, statul membru raportor a fost Regatul Unit și toate informațiile relevante au fost prezentate la 30 septembrie 2005.

               (3)

               Rapoartele de evaluare au făcut obiectul unei evaluări inter pares de către statele membre și EFSA și au fost prezentate Comisiei la 31 iulie 2008 pentru aclonifen, la 29 mai 2008 pentru imidacloprid și la 14 aprilie 2008 pentru metazaclor, sub forma rapoartelor științifice EFSA (4). Aceste rapoarte au fost revizuite de către statele membre și de către Comisie în cadrul Comitetului permanent pentru lanțul alimentar și sănătatea animală și au fost finalizate la data de 26 septembrie 2008, sub forma unor rapoarte de reexaminare ale Comisiei cu privire la aclonifen, imidacloprid și metazaclor.

               (4)

               Diferitele examinări efectuate au relevat că produsele de protecție a plantelor care conțin aclonifen, imidacloprid și metazaclor pot îndeplini, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările studiate și detaliate în rapoartele de reexaminare ale Comisiei. Prin urmare, este adecvată includerea acestor substanțe active în anexa I pentru ca în toate statele membre să se poată emite autorizații privind produsele de protecție a plantelor care conțin aceste substanțe active, în conformitate cu dispozițiile prezentei directive.

               (5)

               Fără a aduce atingere acestei concluzii, este adecvată obținerea de informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede faptul că includerea unei substanțe în anexa I poate fi supusă anumitor condiții. Prin urmare, este indicat să se solicite supunerea aclonifenului la teste suplimentare pentru a se evalua reziduurile în rotația culturilor și pentru a se confirma evaluarea riscului pentru păsări, mamifere, organismele acvatice și plantele nevizate, precum și supunerea imidaclopridului la teste suplimentare, în vederea confirmării evaluării riscului pentru operatori și lucrători și a riscului pentru păsări și mamifere, iar aceste studii ar trebui prezentate de către notificator. De asemenea, în ceea ce privește metazaclorul, este adecvată obținerea de informații suplimentare privind anumite aspecte specifice. Articolul 5 alineatul (5) din Directiva 91/414/CEE prevede că includerea unei substanțe active poate fi revizuită în orice moment dacă există motive să se considere că unul dintre criteriile menționate la alineatele (1) și (2) nu mai este respectat. Notificatorul a prezentat informații care sunt considerate în acest stadiu drept suficiente pentru a examina relevanța anumitor metaboliți. Cu toate acestea, nu este încă finalizată o decizie privind clasificarea metazaclorului în temeiul Directivei 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (5). O astfel de decizie ar putea necesita informații suplimentare cu privire la acești metaboliți. Informațiile prezentate de notificator în vederea examinării relevanței metaboliților 479M04, 479M08, 479M09, 479M11 și 479M12 în ceea ce privește cancerul sunt, în acest stadiu, considerate drept suficiente. Cu toate acestea, în cazul în care se adoptă o decizie în temeiul Directivei 67/548/CEE, care prevede clasificarea metazaclorului la rubrica „elemente de probă insuficiente privind un eventual efect cancerigen”, vor fi necesare informații suplimentare referitoare la relevanța acestor metaboliți în ceea ce privește cancerul. În conformitate cu articolul 6 alineatul (1) din Directiva 91/414/CEE, includerea unei substanțe în anexa I la directiva menționată poate fi supusă anumitor condiții. Prin urmare, includerea metazaclorului ar trebui să fie supusă unei condiții privind prezentarea de informații suplimentare în cazul în care această substanță este clasificată în aplicarea Directivei 67/548/CEE.

               (6)

               Înainte de includerea unei substanțe active în anexa I ar trebui acordat un termen rezonabil pentru a permite statelor membre și părților interesate să se pregătească pentru îndeplinirea noilor cerințe care decurg din această includere.

               (7)

               Fără a aduce atingere obligațiilor descrise în Directiva 91/414/CEE, ca urmare a includerii unei substanțe active în anexa I, statele membre trebuie să dispună de o perioadă de șase luni de la includere pentru a reexamina autorizațiile existente pentru produsele de protecție a plantelor care conțin aclonifen, imidacloprid și metazaclor, pentru a se asigura că sunt îndeplinite cerințele prevăzute în Directiva 91/414/CEE, în special la articolul 13 din aceasta, precum și condițiile relevante din anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă un termen mai lung pentru prezentarea și evaluarea dosarului complet, prevăzut în anexa III, al fiecărui produs de protecție a plantelor, pentru fiecare utilizare preconizată, în conformitate cu principiile unitare stabilite în Directiva 91/414/CEE.

               (8)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 al Comisiei (6) a arătat că pot interveni dificultăți în interpretarea obligațiilor care revin titularilor autorizațiilor existente în ceea ce privește accesul la date. Prin urmare, pentru a se evita noi dificultăți, este necesară clarificarea obligațiilor care revin statelor membre, în special a obligației de a verifica dacă titularul unei autorizații demonstrează că are acces la un dosar care îndeplinește cerințele din anexa II la directiva menționată anterior. Totuși, această clarificare nu impune nicio altă obligație statelor membre sau titularilor autorizațiilor, în raport cu directivele de modificare a anexei I, adoptate până în prezent.

               (9)

               Prin urmare, este adecvat ca Directiva 91/414/CEE să se modifice în consecință.

               (10)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 31 ianuarie 2010, cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul dispozițiilor respective și un tabel de corespondență între acele dispoziții și prezenta directivă.
   Statele membre aplică dispozițiile respective de la 1 februarie 2010.
   Atunci când statele membre adoptă dispozițiile în cauză, acestea conțin o trimitere la prezenta directivă sau sunt însoțite de o astfel de trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   După caz, statele membre modifică sau retrag, în conformitate cu Directiva 91/414/CEE, până la 31 ianuarie 2010, autorizațiile existente pentru produsele de protecție a plantelor care conțin aclonifen, imidacloprid și metazaclor ca substanțe active.
   Până la acea dată, statele membre verifică în special dacă sunt îndeplinite condițiile din anexa I la directiva menționată anterior cu privire la aclonifen, imidacloprid și metazaclor, cu excepția celor identificate în partea B a rubricii corespunzătoare substanței active respective, precum și dacă titularul autorizației are un dosar sau are acces la un dosar care respectă cerințele din anexa II la directiva respectivă, în conformitate cu condițiile stabilite la articolul 13 din directiva menționată.
   (2)   Prin derogare de la alineatul (1), orice produs de protecție a plantelor autorizat care conține aclonifen, imidacloprid și metazaclor ca substanțe active unice sau asociate cu alte substanțe active, toate înscrise în anexa I la Directiva 91/414/CEE până la 31 iulie 2009, face obiectul unei reevaluări de către statele membre în conformitate cu principiile unitare prevăzute în anexa VI la Directiva 91/414/CEE, pe baza unui dosar care îndeplinește cerințele anexei III la directiva menționată și care ia în considerare partea B a înscrierilor în anexa I la directiva menționată cu privire la aclonifen, imidacloprid și, respectiv, metazaclor. Pe baza evaluării, statele membre stabilesc dacă produsul îndeplinește condițiile menționate la articolul 4 alineatul (1) literele (b), (c), (d) și (e) din Directiva 91/414/CEE.
   În urma stabilirii acestui fapt, statele membre:

               (a)

               în cazul unui produs care conține aclonifen, imidacloprid și metazaclor ca substanțe active unice, după caz, modifică sau retrag autorizația până la 31 ianuarie 2014 cel târziu; sau

               (b)

               în cazul unui produs care conține aclonifen, imidacloprid sau metazaclor asociate cu alte substanțe active, după caz, modifică sau retrag autorizația până la 31 ianuarie 2014 sau până la data stabilită pentru o astfel de modificare sau retragere în directiva sau directivele respective care au adăugat substanța sau substanțele în cauză în anexa I la Directiva 91/414/CEE, oricare dintre acestea este cea mai recentă.

         Articolul 4
   Prezenta directivă intră în vigoare la 1 august 2009.
   Articolul 5
   Prezenta directivă se adresează statelor membre.

      Adoptată la Bruxelles, 15 decembrie 2008.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  EFSA Scientific Report (2008) 149, Conclusion regarding the peer review of the pesticide risk assessment of the active substance aclonifen [Raportul științific EFSA (2008) 149. Concluzii privind evaluarea inter pares a riscului de pesticid al substanței active aclonifen] (finalizat la 31 iulie 2008).

      EFSA Scientific Report (2008) 148, Conclusion regarding the peer review of the pesticide risk assessment of the active substance imidacloprid [Raportul științific EFSA (2008) 148. Concluzii privind evaluarea inter pares a riscului de pesticid al substanței active imidacloprid] (finalizat la 29 mai 2008).

      EFSA Scientific Report (2008) 145, Conclusion regarding the peer review of the pesticide risk assessment of the active substance metazachlor [Raportul științific EFSA (2008) 143. Concluzii privind evaluarea inter pares a riscului de pesticid al substanței active metazaclor] (finalizat la 14 aprilie 2008).

      (5)  JO 196, 16.8.1967, p. 1.

      (6)  JO L 366, 15.12.1992, p. 10.

      ANEXĂ
      Următoarele rubrici se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „221

                     Aclonifen
                     Nr. CAS 74070-46-5
                     Nr. CIPAC 498

                     2-chloro-6-nitro-3-phenoxyaniline

                     ≥ 970 g/kg
                     Impuritatea fenol poate constitui o problemă toxicologică, iar nivelul maxim stabilit este de 5 g/kg.

                     1 August 2009

                     31 iulie 2019

                     PARTEA A
                     Se pot autoriza numai utilizările ca erbicid.
                     PARTEA B
                     Cu ocazia evaluării cererilor de autorizare a produselor de protecție a plantelor care conțin aclonifen în vederea altor utilizări decât cele referitoare la floarea soarelui, statele membre acordă o atenție deosebită criteriilor prevăzute la articolul 4 alineatul (1) litera (b) și se asigură că sunt furnizate toate datele și informațiile necesare înainte de acordarea unei astfel de autorizații.
                     Pentru punerea în aplicare a principiilor unitare din anexa VI, se vor lua în considerare concluziile din raportul de reexaminare privind aclonifenul, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 26 septembrie 2008.
                     Cu ocazia acestei evaluări generale, statele membre trebuie să acorde o atenție deosebită:

                                 —

                                 specificării materialului tehnic ca produs comercial, care trebuie să fie confirmată și susținută prin date analitice adecvate. Materialul de laborator utilizat în dosarele de toxicitate trebuie comparat și verificat având în vedere această specificare a materialului tehnic;

                                 —

                                 protejării siguranței operatorilor. Condițiile de utilizare autorizate trebuie să prevadă folosirea de echipamente de protecție individuală corespunzătoare și aplicarea unor măsuri de atenuare a riscurilor în vederea reducerii gradului de expunere;

                                 —

                                 reziduurilor din rotațiile culturilor și să evalueze gradul de expunere a consumatorilor prin intermediul alimentelor;

                                 —

                                 protejării păsărilor, a mamiferelor, a organismelor acvatice și a plantelor nevizate. În ceea ce privește aceste riscuri identificate, acolo unde este cazul, trebuie aplicate măsuri de atenuare a riscurilor, cum ar fi zonele tampon.

                           Statele membre în cauză solicită prezentarea de studii suplimentare privind reziduurile din rotațiile culturilor și informații relevante pentru a confirma evaluarea riscului pentru păsări, mamifere, organismele acvatice și plantele nevizate.
                     Acestea se asigură că notificatorul furnizează astfel de date și informații de confirmare Comisiei în termen de doi ani de la intrarea în vigoare a prezentei directive.

                     222

                     Imidacloprid
                     Nr. CAS 138261-41-3
                     Nr. CIPAC 582

                     (E)-1-(6-Chloro-3-pyridinylmethyl)-N-nitroimidazolidin-2-ylideneamine

                     ≥ 970 g/kg

                     1 august 2009

                     31 iulie 2019

                     PARTEA A
                     Se pot autoriza doar utilizările ca insecticid.
                     Pentru a proteja organismele nevizate, în special meliferele și păsările, pentru utilizările ca tratament al semințelor:

                                 —

                                 învelirea semințelor se va efectua doar în unitățile profesioniste de tratare a semințelor. Aceste unități trebuie să aplice cele mai bune tehnici disponibile, pentru a se asigura că poate fi exclusă emisia de nori de praf pe perioada depozitării, a transportului și a aplicării;

                                 —

                                 se utilizează un echipament adecvat care să asigure un grad înalt de încorporare în sol și o reducere la minimum a pierderilor și a emisiilor de nori de praf în cursul aplicării. Statele membre se asigură că pe eticheta semințelor tratate se menționează faptul că semințele au fost tratate cu imidacloprid și se indică măsurile de atenuare a riscurilor prevăzute în autorizație.

                           PARTEA B
                     În cursul evaluării cererilor de autorizație pentru produsele de protecție a plantelor care conțin imidacloprid pentru alte utilizări decât pentru roșiile cultivate în sere, statele membre vor acorda o atenție deosebită criteriilor enunțate la articolul 4 alineatul (1) litera (b) și se vor asigura de obținerea tuturor datelor și informațiilor necesare înainte de acordarea unei astfel de autorizații.
                     Pentru punerea în aplicare a principiilor unitare din anexa VI, se vor lua în considerare concluziile din raportul de reexaminare privind imidaclopridul, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 26 septembrie 2008.
                     În cadrul acestei evaluări generale, statele membre trebuie să acorde o atenție deosebită următoarelor aspecte:

                                 —

                                 siguranței operatorilor și a lucrătorilor și să se asigure că, în condițiile de utilizare, este prevăzută folosirea echipamentelor de protecție individuală corespunzătoare;

                                 —

                                 impactului asupra organismelor acvatice, a artropodelor nevizate, a râmelor și a altor macroorganisme din sol și trebuie să se asigure că în condițiile de autorizare sunt incluse măsuri de atenuare a riscurilor, după caz;

                                 —

                                 protecției meliferelor, în special în cazul aplicării prin pulverizare, și trebuie să se asigure că în condițiile de autorizare sunt prevăzute, după caz, măsuri de atenuare a riscurilor.

                           Statele membre în cauză solicită prezentarea următoarelor elemente:

                                 —

                                 informații pentru a aprofunda evaluarea riscului pentru operatori și lucrători;

                                 —

                                 informații pentru a aprofunda evaluarea riscului pentru păsări și mamifere.

                           Acestea se asigură că notificatorul furnizează astfel de date și informații de confirmare Comisiei în termen de doi ani de la intrarea în vigoare a prezentei directive.

                     223

                     Metazaclor
                     Nr. CAS 67129-08-2
                     Nr. CIPAC 411

                     2-chloro-N-(pyrazol-1-ylmethyl)acet-2’,6’-xylidide

                     ≥ 940 g/kg
                     Toluenul (impuritate rezultată din procesul de fabricație) poate constitui o problemă toxicologică, iar nivelul maxim stabilit este de 0,01 %

                     1 august 2009

                     31 iulie 2019

                     PARTEA A
                     Se pot autoriza numai utilizările ca erbicid; aplicarea maximă este de 1,0 kg/ha, realizată doar o dată la trei ani pe același teren.
                     PARTEA B
                     Pentru punerea în aplicare a principiilor unitare din anexa VI, se vor lua în considerare concluziile din raportul de reexaminare privind metazaclorul, în special apendicele I și II, în forma lor finalizată de către Comitetul permanent pentru lanțul alimentar și sănătatea animală la data de 26 septembrie 2008.
                     Cu ocazia acestei evaluări generale, statele membre trebuie să acorde o atenție deosebită

                                 —

                                 siguranței operatorului și să se asigure că în condițiile de utilizare este prevăzută folosirea echipamentelor de protecție individuală corespunzătoare;

                                 —

                                 protejării organismelor acvatice;

                                 —

                                 protejării apei subterane, în cazurile în care această substanță activă este aplicată în regiuni vulnerabile din punct de vedere al solului și/sau condițiilor climatice.

                           Condițiile de autorizare trebuie să cuprindă măsuri de atenuare a riscurilor și, după caz, trebuie demarate programe de monitorizare destinate să verifice o potențială contaminare a apelor subterane cu metaboliți 479M04, 479M08, 479M09, 479M11 și 479M12, în zonele vulnerabile.
                     În cazul în care metazaclorul este clasificat la rubrica «elemente de probă insuficiente privind un eventual efect cancerigen» în temeiul Directivei 67/548/CEE, statele membre în cauză solicită prezentarea de informații suplimentare cu privire la relevanța metaboliților 479M04, 479M08, 479M09, 479M11 și 479M12 în ceea ce privește cancerul.
                     Ele se asigură că notificatorii furnizează aceste informații Comisiei în termen de șase luni de la notificarea unei astfel de decizii de clasificare.”

         (1)  Mai multe detalii privind identitatea și specificațiile substanței active se găsesc în raportul de reexaminare.


title: Directiva Comisiei 2008/125/CE din 19 decembrie 2008 de modificare a Directivei 91/414/CEE a Consiliului în vederea includerii substanțelor active fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol (Text cu relevanță pentru SEE)

text:
               20.12.2008

               RO

               Jurnalul Oficial al Uniunii Europene

               L 344/78

      DIRECTIVA COMISIEI 2008/125/CE
   din 19 decembrie 2008
   de modificare a Directivei 91/414/CEE a Consiliului în vederea includerii substanțelor active fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (1), în special articolul 6 alineatul (1),
   întrucât:

               (1)

               Regulamentele (CE) nr. 451/2000 (2) și (CE) nr. 1490/2002 (3) ale Comisiei stabilesc norme detaliate de punere în aplicare a celei de-a treia etape a programului de lucru menționat la articolul 8 alineatul (2) din Directiva 91/414/CEE și conțin o listă de substanțe active care urmează a fi evaluate, în vederea posibilei lor includeri în anexa I la Directiva 91/414/CEE. Această listă include fosfura de aluminiu, fosfura de calciu, fosfura de magneziu, cimoxanilul, dodemorful, esterul metilic al acidului 2,5-diclorbenzoic, metamitronul, sulcotrionul, tebuconazolul și triadimenolul.

               (2)

               Efectele acestor substanțe active asupra sănătății oamenilor și asupra mediului au fost evaluate, în conformitate cu dispozițiile prevăzute în Regulamentele (CE) nr. 451/2000 și (CE) nr. 1490/2002, pentru o serie de utilizări propuse de autorii notificărilor. În plus, regulamentele menționate anterior desemnează statele membre raportoare care trebuie să înainteze Autorității Europene pentru Siguranța Alimentară (EFSA) rapoartele de evaluare și recomandările relevante, în conformitate cu articolul 10 alineatul (1) din Regulamentul (CE) nr. 1490/2002. Pentru fosfura de aluminiu, fosfura de calciu, fosfura de magneziu, esterul metilic al acidului 2,5-diclorbenzoic și sulcotrion, statul membru raportor a fost Germania și toate informațiile relevante au fost prezentate la 19 iunie 2007, în cazul fosfurii de aluminiu, al fosfurii de calciu, al fosfurii de magneziu și al esterului metilic al acidului 2,5-diclorbenzoic și la 9 august 2006, în cazul sulcotrionului. Pentru metamitron și triadimenol, statul membru raportor a fost Regatul Unit și toate informațiile relevante au fost prezentate la 22 august 2007 și, respectiv, la 29 mai 2006. Pentru cimoxanil, statul membru raportor a fost Austria și toate informațiile relevante au fost prezentate la 15 iunie 2007. Pentru dodemorf, statul membru raportor a fost Țările de Jos și toate informațiile relevante au fost prezentate la 9 februarie 2007. Pentru tebuconazol, statul membru raportor a fost Danemarca și toate informațiile relevante au fost prezentate la 5 martie 2007.

               (3)

               Rapoartele de evaluare au făcut obiectul unei evaluări inter pares de către statele membre și EFSA și au fost prezentate Comisiei, sub formă de rapoarte științifice ale EFSA (4), la 29 septembrie 2008, pentru fosfura de aluminiu, fosfura de calciu și metamitron, la 30 septembrie 2008, pentru fosfura de magneziu, la17 septembrie 2008, pentru cimoxanil și dodemorf, la 26 septembrie 2008, pentru esterul metilic al acidului 2,5-diclorbenzoic, la 31 iulie 2008, pentru sulcotrion și la 25 septembrie 2008, pentru tebuconazol și triadimenol. Rapoartele menționate anterior au fost analizate de statele membre și de Comisie în cadrul Comitetului permanent pentru lanțul alimentar și sănătatea animală și au fost finalizate la 28 octombrie 2008, sub formă de rapoarte de reexaminare ale Comisiei pentru fosfura de aluminiu, fosfura de calciu, fosfura de magneziu, cimoxanil, dodemorf, esterul metilic al acidului 2,5-diclorbenzoic, metamitron, sulcotrion, tebuconazol și triadimenol.

               (4)

               Din diferitele examinări efectuate reiese că produsele de protecție a plantelor care conțin fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol sau triadimenol ar trebui să întrunească, în general, cerințele prevăzute la articolul 5 alineatul (1) literele (a) și (b) din Directiva 91/414/CEE, în special în ceea ce privește utilizările studiate și descrise în rapoartele de reexaminare ale Comisiei. Prin urmare, aceste substanțe active ar trebui incluse în anexa I, pentru a se asigura că, în toate statele membre, autorizațiile privind produsele de protecție a plantelor care conțin aceste substanțe active pot fi acordate în conformitate cu dispozițiile directivei respective.

               (5)

               Fără a aduce atingere acestei concluzii, este necesar să se obțină informații suplimentare privind anumite aspecte specifice. Articolul 6 alineatul (1) din Directiva 91/414/CEE prevede faptul că includerea unei substanțe în anexa I poate fi supusă anumitor condiții. Prin urmare, pentru metamitron este necesar să i se solicite autorului notificării să prezinte informații suplimentare în ceea ce privește impactul metabolitului M3, prezent în sol, asupra apelor subterane, a reziduurilor aflate în culturile în sistem de rotație, a riscului pe termen lung pentru păsările insectivore și a riscului specific pentru păsările și mamiferele care pot fi contaminate prin ingestia de apă în câmpuri. Pe de altă parte, pentru sulcotrion este necesar să i se solicite autorului notificării să prezinte informații suplimentare în ceea ce privește degradarea în sol și în apă a fracțiunii de ciclohexanodionă și riscul pe termen lung pentru păsările insectivore. În plus, este necesar să se solicite ca tebuconazolul să fie supus unor teste suplimentare pentru a confirma evaluarea riscurilor pentru păsări și mamifere și ca aceste informații să fie prezentate de către autorul notificării. De asemenea, este necesar să se solicite ca tebuconazolul și triadimenolul să fie supuse unor teste suplimentare în ceea ce privește proprietățile lor care pot provoca tulburări ale sistemului endocrin, de îndată ce vor fi adoptate orientările OCDE pentru testele privind tulburările sistemului endocrin sau orientări convenite la nivel comunitar în materie de teste. În sfârșit, este necesar să se solicite ca triadimenolul să fie supus unor teste suplimentare, astfel încât să se confirme specificația chimică și riscul pe termen lung pentru păsări și mamifere, și ca aceste informații să fie prezentate de către autorul notificării.

               (6)

               Ar trebui să se prevadă o perioadă de timp rezonabilă înaintea includerii unei substanțe active în anexa I, pentru a li se permite statelor membre și părților interesate să se pregătească pentru îndeplinirea noilor cerințe care decurg din această includere.

               (7)

               Fără a aduce atingere obligațiilor prevăzute de Directiva 91/414/CEE în cazul includerii unei substanțe active în anexa I, statele membre ar trebui să dispună de un termen de șase luni după includere pentru a reexamina autorizațiile existente pentru produsele de protecție a plantelor care conțin fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol, pentru a garanta respectarea cerințelor prevăzute în Directiva 91/414/CEE, în special la articolul 13 al acesteia, precum și a condițiilor relevante stabilite în anexa I. După caz, statele membre ar trebui să modifice, să înlocuiască sau să retragă autorizațiile existente, în conformitate cu dispozițiile Directivei 91/414/CEE. Prin derogare de la termenul menționat anterior, ar trebui să se prevadă o perioadă mai lungă pentru înaintarea și evaluarea dosarului complet, prevăzut în anexa III, al fiecărui produs de protecție a plantelor, pentru fiecare utilizare preconizată, în conformitate cu principiile uniforme enunțate în Directiva 91/414/CEE.

               (8)

               Experiența dobândită din includerile precedente în anexa I la Directiva 91/414/CEE ale substanțelor active evaluate în cadrul Regulamentului (CEE) nr. 3600/92 a arătat că pot interveni dificultăți în interpretarea obligațiilor care revin titularilor autorizațiilor existente în ceea ce privește accesul la date. Prin urmare, pentru a se evita noi dificultăți, pare necesară clarificarea obligațiilor statelor membre, în special a obligației de a verifica dacă titularul unei autorizații demonstrează că are acces la un dosar care îndeplinește cerințele din anexa II la directiva menționată anterior. Totuși, această clarificare nu impune nicio obligație suplimentară statelor membre sau titularilor autorizațiilor în raport cu directivele de modificare a anexei I, adoptate până în prezent.

               (9)

               Prin urmare, Directiva 91/414/CEE ar trebui modificată în consecință.

               (10)

               Măsurile prevăzute în prezenta directivă sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTA DIRECTIVĂ:
   Articolul 1
   Anexa I la Directiva 91/414/CEE se modifică în conformitate cu anexa la prezenta directivă.
   Articolul 2
   Statele membre adoptă și publică până la 28 februarie 2010, cel târziu, actele cu putere de lege și actele administrative necesare pentru a se conforma prezentei directive. Statele membre comunică de îndată Comisiei textul dispozițiilor respective, precum și un tabel de corespondență între aceste dispoziții și prezenta directivă.
   Statele membre aplică dispozițiile respective de la 1 martie 2010.
   Atunci când statele membre adoptă dispozițiile în cauză, acestea conțin o trimitere la prezenta directivă sau sunt însoțite de o astfel de trimitere cu ocazia publicării lor oficiale. Statele membre stabilesc modalitatea de efectuare a acestei trimiteri.
   Articolul 3
   (1)   În conformitate cu Directiva 91/414/CEE, statele membre modifică sau retrag, după caz, până la 28 februarie 2010, autorizațiile existente pentru produsele de protecție a plantelor care conțin fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol ca substanțe active.
   Până la acea dată, statele membre verifică, în special, dacă sunt respectate condițiile din anexa I la directiva menționată anterior privind substanțele fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și triadimenol, cu excepția celor menționate în partea B a rubricii referitoare la substanța activă respectivă, și dacă titularul autorizației deține sau are acces la un dosar care îndeplinește cerințele din anexa II la directiva menționată, în conformitate cu dispozițiile articolului 13 al acesteia.
   (2)   Prin derogare de la alineatul (1), orice produs de protecție a plantelor autorizat care conține fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol sau triadimenol ca substanță activă unică sau ca substanță activă asociată cu alte substanțe active care au fost incluse în anexa I la Directiva 91/414/CEE până la 31 august 2009, cel târziu, face obiectul unei reevaluări de către statele membre în conformitate cu principiile uniforme menționate în anexa VI la Directiva 91/414/CEE, pe baza unui dosar care respectă condițiile prevăzute în anexa III la directiva menționată anterior și ținând seama de partea B a rubricii din anexa I la directiva respectivă privind substanțele fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol și, respectiv, triadimenol. Pe baza acestei evaluări, statele membre stabilesc dacă produsul respectă condițiile prevăzute la articolul 4 alineatul (1) literele (b), (c), (d) și (e) din Directiva 91/414/CEE.
   După ce se asigură cu privire la respectarea acestor condiții, statele membre:

               (a)

               în cazul unui produs care conține fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol sau triadimenol ca substanță activă unică, modifică sau retrag autorizația, după caz, până la 28 februarie 2014, cel târziu, sau,

               (b)

               în cazul unui produs care conține fosfură de aluminiu, fosfură de calciu, fosfură de magneziu, cimoxanil, dodemorf, ester metilic al acidului 2,5-diclorbenzoic, metamitron, sulcotrion, tebuconazol sau triadimenol ca substanță activă asociată cu alte substanțe active, modifică sau retrag autorizația, după caz, până la 28 februarie 2014 sau până la data stabilită pentru o modificare sau o retragere în acest sens în directiva sau directivele care au adăugat substanța sau substanțele în cauză în anexa I la Directiva 91/414/CEE, oricare dintre acestea este mai recentă.

         Articolul 4
   Prezenta directivă intră în vigoare la 1 septembrie 2009.
   Articolul 5
   Prezenta directivă se adresează statelor membre.

      Adoptată la Bruxelles, 19 decembrie 2008.

            Pentru Comisie

         Androulla VASSILIOU

            Membru al Comisiei

      (1)  JO L 230, 19.8.1991, p. 1.

      (2)  JO L 55, 29.2.2000, p. 25.

      (3)  JO L 224, 21.8.2002, p. 23.

      (4)  EFSA Scientific Report (2008) 182, Conclusion regarding the peer review of the pesticide risk assessment of the active substance aluminium phosphide (finalizat la 29 septembrie 2008).

      EFSA Scientific Report (2008) 183, Conclusion regarding the peer review of the pesticide risk assessment of the active substance calcium phosphide (finalizat la 29 septembrie 2008).

      EFSA Scientific Report (2008) 190, Conclusion regarding the peer review of the pesticide risk assessment of the active substance magnesium phosphide (finalizat la 30 septembrie 2008).

      EFSA Scientific Report (2008) 167, Conclusion regarding the peer review of the pesticide risk assessment of the active substance cymoxanil (finalizat la 17 septembrie 2008).

      EFSA Scientific Report (2008) 170, Conclusion regarding the peer review of the pesticide risk assessment of the active substance dodemorph (finalizat la 17 septembrie 2008).

      EFSA Scientific Report (2008) 180, Conclusion regarding the peer review of the pesticide risk assessment of the active substance 2,5-dichlorobenzoic acid methylester (finalizat la 26 septembrie 2008).

      EFSA Scientific Report (2008) 185, Conclusion regarding the peer review of the pesticide risk assessment of the active substance metamitron (finalizat la 29 septembrie 2008).

      EFSA Scientific Report (2008) 150, Conclusion regarding the peer review of the pesticide risk assessment of the active substance sulcotrione (finalizat la 31 iulie 2008).

      EFSA Scientific Report (2008) 176, Conclusion regarding the peer review of the pesticide risk assessment of the active substance tebuconazole (finalizat la 25 septembrie 2008).

      EFSA Scientific Report (2008) 177, Conclusion regarding the peer review of the pesticide risk assessment of the active substance triadimenol (finalizat la 25 septembrie 2008).

      ANEXĂ
      Următoarele rubrici se adaugă la sfârșitul tabelului din anexa I la Directiva 91/414/CEE:

                     Nr.

                     Denumire comună, Numere de identificare

                     Denumire IUPAC

                     Puritate (1)

                     Data intrării în vigoare

                     Data expirării includerii

                     Dispoziții specifice

                     „266

                     Fosfură de aluminiu
                     Nr. CAS 20859-73-8
                     Nr. CIPAC 227

                        Fosfură de aluminiu

                     ≥ 830 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de insecticid și de rodenticid sub formă de produse gata preparate care conțin fosfură de aluminiu.
                     În calitate de rodenticid, pot fi autorizate doar utilizările în exterior.
                     Autorizațiile ar trebui limitate la utilizatorii profesioniști.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind fosfura de aluminiu, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protecției consumatorilor și să se asigure că produsele gata preparate care conțin fosfură de aluminiu, utilizate împotriva dăunătorilor produselor stocate, sunt înlăturate din produsele alimentare și că se aplică, ulterior, o perioadă de așteptare suplimentară adecvată;

                                 —

                                 siguranței operatorilor și a lucrătorilor și să se asigure că, în condițiile de utilizare, este prevăzută folosirea unor echipamente adecvate de protecție individuală și respiratorie;

                                 —

                                 protecției operatorilor și a lucrătorilor în timpul fumigației, pentru utilizările în interior;

                                 —

                                 protecției lucrătorilor la reintrare (după perioada de fumigație), pentru utilizările în interior;

                                 —

                                 protecției persoanelor prezente împotriva scurgerilor de gaz, pentru utilizările în interior;

                                 —

                                 protecției păsărilor și a mamiferelor. Condițiile de autorizare ar trebui să cuprindă, după caz, măsuri de limitare a riscurilor, cum ar fi închiderea vizuinilor și atingerea unei încorporări complete a granulelor în sol;

                                 —

                                 protecției organismelor acvatice. Condițiile de autorizare ar trebui să cuprindă, după caz, măsuri de limitare a riscurilor, cum ar fi zonele-tampon între zonele tratate și masele de apă de suprafață.

                     267

                     Fosfură de calciu
                     Nr. CAS 1305-99-3
                     Nr. CIPAC 505

                        Fosfură de calciu

                     ≥ 160 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în exterior în calitate de rodenticid, sub formă de produse gata preparate care conțin fosfură de calciu.
                     Autorizațiile ar trebui limitate la utilizatorii profesioniști.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind fosfura de calciu, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 siguranței operatorilor și a lucrătorilor și să se asigure că, în condițiile de utilizare, este prevăzută folosirea unor echipamente adecvate de protecție individuală și respiratorie;

                                 —

                                 protecției păsărilor și a mamiferelor. Condițiile de autorizare ar trebui să cuprindă, după caz, măsuri de limitare a riscurilor, cum ar fi închiderea vizuinilor și atingerea unei încorporări complete a granulelor în sol;

                                 —

                                 protecției organismelor acvatice. Condițiile de autorizare ar trebui să cuprindă, după caz, măsuri de limitare a riscurilor, cum ar fi zonele-tampon între zonele tratate și masele de apă de suprafață.

                     268

                     Fosfură de magneziu
                     Nr. CAS 12057-74-8
                     Nr. CIPAC 228

                        Fosfură de magneziu

                     ≥ 880 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de insecticid și rodenticid sub formă de produse gata preparate care conțin fosfură de magneziu.
                     În calitate de rodenticid, pot fi autorizate doar utilizările în exterior.
                     Autorizațiile ar trebui limitate la utilizatorii profesioniști.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind fosfura de magneziu, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 protecției consumatorilor și să se asigure că produsele gata preparate care conțin fosfură de magneziu, utilizate împotriva dăunătorilor produselor stocate, sunt înlăturate din produsele alimentare și că se aplică, ulterior, o perioadă de așteptare suplimentară adecvată;

                                 —

                                 siguranței operatorilor și să se asigure că, în condițiile de utilizare, este prevăzută folosirea unor echipamente adecvate de protecție individuală și respiratorie;

                                 —

                                 protecției operatorilor și a lucrătorilor în timpul fumigației, pentru utilizările în interior;

                                 —

                                 protecției lucrătorilor la reintrare (după perioada de fumigație), pentru utilizările în interior;

                                 —

                                 protecției persoanelor prezente împotriva scurgerilor de gaz, pentru utilizările în interior;

                                 —

                                 protecției păsărilor și a mamiferelor. Condițiile de autorizare ar trebui să cuprindă, după caz, măsuri de limitare a riscurilor, cum ar fi închiderea vizuinilor și atingerea unei încorporări complete a granulelor în sol;

                                 —

                                 protecției organismelor acvatice. Condițiile de autorizare ar trebui să cuprindă, după caz, măsuri de limitare a riscurilor, cum ar fi zonele-tampon între zonele tratate și masele de apă de suprafață.

                     269

                     Cimoxanil
                     Nr. CAS 57966-95-7
                     Nr. CIPAC 419

                        1-[(E/Z)-2-ciano-2-metoximinoacetil]-3-etiluree

                     > 970 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de fungicid.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind cimoxanilul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 siguranței operatorilor și a lucrătorilor și să se asigure că, în condițiile de utilizare, este prevăzută folosirea unor echipamente adecvate de protecție individuală;

                                 —

                                 protecției apelor subterane, atunci când substanța activă este utilizată în regiuni vulnerabile din punct de vedere al solului și/sau al condițiilor climatice;

                                 —

                                 protecției organismelor acvatice și să se asigure că cerințele de autorizare cuprind, după caz, măsuri de limitare a riscurilor, cum ar fi zonele-tampon.

                     270

                     Dodemorf
                     Nr. CAS 1593-77-7
                     Nr. CIPAC 300

                        cis/trans-[4-ciclododecil]-2,6-dimetilmorfolină

                     ≥ 950 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de fungicid pentru plantele ornamentale cultivate în seră.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind dodemorful, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 siguranței operatorilor și a lucrătorilor și să se asigure că în condițiile de utilizare este prevăzută, după caz, folosirea unor echipamente adecvate de protecție individuală;

                                 —

                                 protecției apelor subterane, atunci când substanța activă este utilizată în regiuni vulnerabile din punct de vedere al solului;

                           Condițiile de autorizare ar trebui să cuprindă, după caz, măsuri de limitare a riscurilor.

                     271

                     Ester metilic al acidului 2,5-diclorbenzoic
                     Nr. CAS 2905-69-3
                     Nr. CIPAC 686

                        2,5-diclorbenzoat de metil

                     ≥ 995 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în interior, în calitate de agent de reglare a creșterii plantelor și de fungicid pentru altoirea viței de vie.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind esterul metilic al acidului 2,5-diclorbenzoic, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.

                     272

                     Metamitron
                     Nr. CAS 41394-05-2
                     Nr. CIPAC 381

                        4-amino-4,5-dihidro-3-metil-6-fenil-1,2,4-triazin-5-onă

                     ≥ 960 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de erbicid.
                     PARTEA B
                     Cu ocazia evaluării cererilor de autorizare a produselor de protecție a plantelor care conțin metamitron în vederea altor utilizări decât cele referitoare la culturile de rădăcinoase, statele membre trebuie să acorde o atenție deosebită criteriilor prevăzute la articolul 4 alineatul (1) litera (b) și să se asigure că sunt furnizate toate datele și informațiile necesare înainte de acordarea unei astfel de autorizații.
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind metamitronul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 siguranței operatorilor și să se asigure că, în condițiile de utilizare, este prevăzută, după caz, folosirea unor echipamente de protecție individuală;

                                 —

                                 protecției apelor subterane, atunci când substanța activă este utilizată în regiuni vulnerabile din punct de vedere al solului și/sau al condițiilor climatice;

                                 —

                                 riscului pentru păsări și mamifere, precum și pentru plantele terestre nevizate.

                           Condițiile de autorizare trebuie să includă, după caz, măsuri de limitare a riscurilor.
                     Statele membre vizate solicită informații suplimentare în ceea ce privește impactul metabolitului M3, prezent în sol, asupra apelor subterane, a reziduurilor aflate în culturile în sistem de rotație, a riscului pe termen lung pentru păsările insectivore și a riscului specific pentru păsările și mamiferele care pot fi contaminate prin ingestia de apă în câmpuri. Statele membre se asigură că autorii notificărilor la cererea cărora substanța metamitron a fost inclusă în prezenta anexă transmit aceste informații Comisiei până la 31 august 2011, cel târziu.

                     273

                     Sulcotrion
                     Nr. CAS 99105-77-8
                     Nr. CIPAC 723

                        2-(2-clor-4-mesilbenzoil)ciclohexan-1,3-dionă

                     ≥ 950 g/kg
                     Impurități:

                                 —

                                 cianură de hidrogen: nu mai mult de 80 mg/kg

                                 —

                                 toluen: nu mai mult de 4 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de erbicid.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind sulcotrionul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 siguranței operatorilor și să se asigure că, în condițiile de utilizare, este prevăzută, după caz, folosirea unor echipamente adecvate de protecție individuală;

                                 —

                                 riscului pentru păsările insectivore, pentru plantele acvatice și terestre nevizate, precum și pentru artropodele nevizate.

                           Condițiile de autorizare trebuie să includă, după caz, măsuri de limitare a riscurilor.
                     Statele membre vizate solicită informații suplimentare privind degradarea în sol și în apă a fracțiunii de ciclohexanodionă și riscul pe termen lung pentru păsările insectivore. Statele membre se asigură că autorul notificării la cererea căruia substanța sulcotrion a fost inclusă în prezenta anexă transmite aceste informații Comisiei până la 31 august 2011, cel târziu.

                     274

                     Tebuconazol
                     Nr. CAS 107534-96-3
                     Nr. CIPAC 494

                        (RS)-1-p-clorfenil-4,4-dimetil-3-(1H-1,2,4-triazol-1-ilmetil)-pentan-3-ol

                     ≥ 905 g/kg

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de fungicid.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind tebuconazolul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 siguranței operatorilor și a lucrătorilor și să se asigure că, în condițiile de utilizare, este prevăzută folosirea unor echipamente adecvate de protecție individuală;

                                 —

                                 expunerii consumatorilor prin intermediul alimentelor la metaboliții tebuconazolului (triazolului);

                                 —

                                 protecției păsărilor și mamiferelor granivore și a mamiferelor ierbivore și să se asigure că, dacă este necesar, condițiile de autorizare cuprind măsuri de limitare a riscurilor;

                                 —

                                 protecției organismelor acvatice și să se asigure că cerințele de autorizare cuprind, după caz, măsuri de limitare a riscurilor, cum ar fi zonele-tampon.

                           Statele membre în cauză solicită informații suplimentare pentru a confirma evaluarea riscurilor pentru păsări și mamifere. Statele membre se asigură că autorul notificării la cererea căruia substanța tebuconazol a fost inclusă în prezenta anexă transmite aceste informații Comisiei până la 31 august 2011, cel târziu.
                     Statele membre vizate se asigură că autorul notificării transmite Comisiei informații suplimentare privind proprietățile substanței tebuconazol care pot provoca tulburări ale sistemului endocrin, într-un interval de doi ani de la adoptarea orientărilor OCDE pentru testele privind tulburările sistemului endocrin sau a orientărilor convenite la nivel comunitar în materie de teste.

                     275

                     Triadimenol
                     Nr. CAS 55219-65-3
                     Nr. CIPAC 398

                        (1RS,2RS;1RS,2SR)-1-(4-clorfenoxi)-3,3-dimetil-1-(1H-1,2,4-triazol-1-il)butan-2-ol

                     ≥ 920 g/kg
                     izomer A (1RS,2SR), izomer B (1RS,2RS)
                     Diastereomer A, RS + SR, proporție: 70- 85%
                     Diastereomer B, RR + SS, proporție: 15-30%

                     1 septembrie 2009

                     31 august 2019

                     PARTEA A
                     Pot fi autorizate doar utilizările în calitate de fungicid.
                     PARTEA B
                     În vederea punerii în aplicare a principiilor uniforme prevăzute în anexa VI, se ține cont de concluziile raportului de reexaminare privind triadimenolul, în special de apendicele I și II, în versiunea definitivă elaborată de Comitetul permanent pentru lanțul alimentar și sănătatea animală la 28 octombrie 2008.
                     În cadrul acestei evaluări generale, statele membre trebuie să acorde o atenție deosebită:

                                 —

                                 prezenței N-metilpirolidonei în produsele preparate având în vedere expunerea operatorilor, a lucrătorilor și a persoanelor prezente;

                                 —

                                 protecției păsărilor și a mamiferelor. În ceea ce privește aceste riscuri identificate, ar trebui aplicate, după caz, măsuri de limitare a riscurilor, cum ar fi zonele-tampon.

                           Statele membre vizate se asigură că autorul notificării transmite Comisiei:

                                 —

                                 informații suplimentare privind specificația;

                                 —

                                 informații suplimentare pentru evaluarea riscurilor pentru păsări și mamifere;

                                 —

                                 informații suplimentare privind riscul de efecte nocive asupra sistemului endocrin la pești.

                           Statele membre se asigură că autorul notificării la cererea căruia substanța triadimenol a fost inclusă în prezenta anexă transmite aceste informații Comisiei până la 31 august 2011, cel târziu.
                     Statele membre vizate se asigură că autorul notificării transmite Comisiei informații suplimentare privind proprietățile substanței triadimenol care pot provoca tulburări ale sistemului endocrin, într-un interval de doi ani de la adoptarea orientărilor OCDE pentru testele privind tulburările sistemului endocrin sau a orientărilor convenite la nivel comunitar în materie de teste.”

         (1)  Mai multe detalii privind identitatea și specificația substanței active se găsesc în raportul de reexaminare.